钦定古今图书集成/明伦汇编/氏族典/第516卷 > 《廖用贤尚友录》 > 蔚昭敏
## 钦定古今图书集成/明伦汇编/氏族典/第516卷 > 《廖用贤尚友录》 > 蔚昭敏

按《宋史蔚昭敏传》，“昭敏字仲明，开封祥符人。自东班
殿侍选隶襄王府。帝即位，授西头供奉官，累迁崇仪
使、冀贝行营兵马都监。契丹以五千骑突至冀州城南，昭敏帅部兵与战，败之。咸平四年，领顺州刺史，又
为镇、定、高阳关三路先锋。契丹入寇，昭敏追至莫州
东，斩首万馀级，拜唐州团练使，累迁至殿前副都指”
挥使、保静军节度使。卒，赠侍中。